Diari Oficial de la Generalitat Valenciana


Sumari del DOGV 3871, del 06-11-2000 (2000/8436)

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de la sentència de data 1 de juliol de 1994 del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8436


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de la sentència de data 1 de juliol de 1994 del Tribunal Superior de Justícia de la Comunitat Valenciana. [2000/M8436]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 416/1992, interposat per l'Ajuntament de Sant Joan d'Alacant, contra l'Acord de la Comissió Territorial d'Urbanisme d'Alacant de 9 de maig de 1991, pel qual s'aprovava la modificació puntual 10 de les previstes per al terme municipal de Sant Joan d'Alacant amb introducció de modificacions, ampliat posteriorment contra els acords de la Comissió Territorial d'Urbanisme d'Alacant de 22 de juny i 17 de juliol de 1992 pels quals se subrogava aquesta en les competències municipals i s'aprovava la documentació gràfica corresponent a la modificació puntual 10 del Pla General d'Ordenació Urbana de Sant Joan d'Alacant, així com contra les resolucions de la Direcció General d'Urbanisme i Ordenació Territorial de 20 de desembre de 1991 i 23 de desembre de 1992, desestimatòries dels recursos d'alçada formulats contra les anteriors, s'ha dictat sentència en data 1 de juliol de 1994, la part dispositiva de la qual diu així:
  
«Decidim:
  
1) Estimar el recurs contenciós administratiu interposat per l'Ajuntament de Sant Joan d'Alacant, representat per la procuradora senyora Gil Bayo i defensat pel lletrat senyor Baena del Pino, contra l'Acord de la Comissió Territorial d'Urbanisme d'Alacant de 9 de maig de 1991, pel qual s'aprovava la modificació puntual 10 de les previstes per al terme municipal de Sant Joan d'Alacant amb introducció de modificacions, ampliat posteriorment contra els acords de la Comissió Territorial d'Urbanisme d'Alacant de 22 de juny i 17 de juliol de 1992 pels quals se subrogava aquesta en les competències municipals i s'aprovava la documentació gràfica corresponent a la modificació puntual 10 del PGOU de Sant Joan d'Alacant, així com contra les resolucions de la Direcció General d'Urbanisme i Ordenació Territorial de la Generalitat Valenciana de 20 de desembre de 1991 i 23 de desembre de 1992, desestimatòries de les alçades formulades contra els anteriors; les quals es declaren contràries a dret i, en conseqüència, s'anul·len en allò que a l'esmentada modificació puntual es refereixen.
  
2) No es fa especial imposició de costos.
  
Vista la Sentència de 31 de març de 2000 de la Secció Cinquena de la Sala Contenciosa Administrativa del Tribunal Suprem, recaiguda en el recurs de cassació número 6970/1994, pel qual s'acorda:
  
«Que hem de declarar i declarem que no pertoca el recurs de cassació número 6970/1994, i condemnem el recurrent en els costos d'aquest.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus termes l'expressada sentència ferma d'1 de juliol de 1994 del Tribunal Superior de Justícia de la Comunitat Valenciana.
  
València, 22 de setembre de 2000.- El conseller d'Obres Públiques, Urbanisme i Transports: José Ramón García Antón.